Cyngor Eglwysi Rhyddion Cymru
Adroddiad Y Llywydd (1/11/17 – 30/04/18)

Fel y gwelwch mae ail hanner y flwyddyn wedi bod dipyn distawach na’r chwe mis cyntaf – ond eto profiadau amrywiol a diddorol dros ben ac mae’n fraint cael chwifio baned Cyngor Eglwysi Rhyddion Cymru yn yr amrywiol gyrchfannau.

Rhag.2  Mynychu  a chyflwyno gweddi yn Gymraeg yng Ngwasanaeth Gorseddu Y Parchedicaf Davies yn Archesgob yng Nghadeirlan Aberhonddu. 
Rhag. 6  Mynychu Cinio Rhyngffydd, yn Neuadd Dinas Caerdydd, wedi ei drefnu gan Gyngor Mwslemaidd Cymru. Dau siaradwr gwâdd Y Parchedicaf John Davies (Archesgob) a Dr Mustafa Ceric  (Mufti Aruchaf Emeritus Bosnia). Tua 400 yn bresennol a phob cyflwyniad yn gwbl ddwyieithog (Cymraeg a Saesneg) ac yn esiampl godidog i rai cyrff crefyddol a chyhoeddus eraill yn ein gwlad.
Rhag.7  Mynychu  cyfarfod blynyddol Cyngor Rhyng Ffydd Cymru. Tri chyflwyniad  diddorol ac effeithiol ar: Gynhadledd Rhyng ffydd i’w chynnal mis Mai nesaf; Cynllun Argyfwng Dinas Caerdydd; Dangos y Cerdyn Coch i Hiliaeth.
Rhag.13  Mynychu cyfarfod Grŵp Trawsbleidiol ar Ffydd yn y Cynulliad. Y pwnc oedd Caplaniaeth yn seiliedig ar ffydd: A yw’n werth chweil? Cyfraniadau arbennig o oleuedig gan Gaplaniaid yn gweithio mewn ysbytai, carchardai ac adloniant – dangos yn glir gwerth gwaith fel hyn ac nad oedd bwys pa gred nac enwad oeddech.
 Rhag.19 Mynychu cyfarfod  yn Y Plasty,  ar wahoddiad Y Cynghorydd Huw Thomas, Arweinydd Cyngor Dinas Caerdydd,  i drafod gydag Arweinwyr Ffydd eraill sut y gall Y Cyngor a’r Cymunedau Ffydd gyd weithio i gyfarfod ag anghenion dinas sydd mor amrywiol. Cyfarfod diddorol a buddiol gyda Chynghorwyr, Prif Weithredwr a 10 ohonom yn cynrychioli amrywiaeth o gredoau.
2018
Ion 9  Mynychu Dathliad Deucanmlwyddiant - Geni Bahá’u’lláh – sylfaenydd y ffydd Bahá’i yn Y Senedd. Cyflwyniadau diddorol ac addysgiadol. Hefyd cafodd bawb gopiau Cymraeg a Saesneg o “Y Geiriau Cudd” sy’n arweinlyfr yn cynnwys 82  o ddatganiadau gan Y Sylfaenydd sy’n arwain i fydoedd ysbrydol Duw.
Maw 5  Mynychu cyfarfod rhyng enwadol yn swyddfeydd yr Eglwys yng Nghymru i glywed am a thrafod oblygiadau y “Rheolau Gwarchod Data Newydd” sy’n dod i rym ar y 25ain o Fai eleni. Mae yna oblygiadau pell gyrhaeddol i bob sefydliad bydded grefyddol neu seciwlar sy’n cysylltu ag aelodau ayyb. 
Maw 20  Mynychu  cyfarfod Cyngor Rhyng Ffydd Cymru. – nifer o Adroddiadau yn deillio o gyfarfodydd a fynychwyd gan gynrychiolwyr ond treuliwyd amser sylweddol yn cytuno ar Gyfansoddiad i’r Cyngor.

	Rheinallt A Thomas
Llywydd
Cyngor Eglwysi Rhyddion Cymru
65 Windsor Esplanade
CAERDYDD CF 10 5BG